b'\n_START_ARTICLE_\nTysk vin\n_START_PARAGRAPH_\nTysk vin omhandler viner dyrket og ferdigstilt i Tyskland med navn p\xc3\xa5 vindistriktene og druetyper som er typiske for omr\xc3\xa5dene. Andre druer er i bruk, men i mindre m\xc3\xa5lestokk.\n_START_SECTION_\nHistorie\n_START_PARAGRAPH_\nTysklands vinproduksjon startet med at Romere plantet vinstokker i de bratte skr\xc3\xa5ningene (opptil 60 grader hellning) i Moseldalen.\n_START_SECTION_\nGeografisk utstrekning\n_START_PARAGRAPH_\nTyskland h\xc3\xb8rer til de nordligste vinproduserende landene og har generelt et kj\xc3\xb8lig klima for vindyrking. 78% av de tyske vinene er hvite og har tradisjonelt v\xc3\xa6rt s\xc3\xb8te med lavt innhold av alkohol, men i dag er de fleste t\xc3\xb8rre eller halvt\xc3\xb8rre. Som regel er de lette, fruktige og syrlige uten fatsmak (barrique). S\xc3\xa6rlig i de nordligste distriktene har elvene en stor betydning for vindyrkingen. I de bratte dalsidene ned mot Rhinen og Mosel gj\xc3\xb8r det relativt varme elvevannet vekstsesongen lenger og minsker faren for nattefrost seint p\xc3\xa5 v\xc3\xa5ren og tidlig p\xc3\xa5 h\xc3\xb8sten. I de nordvestlige vindistriktene \xe2\x80\x93 Mosel, Rheingau og Rheinpfalz \xe2\x80\x93 dyrkes det gjerne Riesling som gir mer syrlig preg p\xc3\xa5 vinen. I de s\xc3\xb8rligere regionene, som Baden, er det druen Pinot Noir som er f\xc3\xb8rstevalget. I Tyskland kalles druen for Sp\xc3\xa4tburgunder. Mye g\xc3\xa5r til hvitvin, men tyskerne har ogs\xc3\xa5 tradisjon for \xc3\xa5 produsere s\xc3\xb8te r\xc3\xb8dviner.\n_START_SECTION_\nVinklassifisering\n_START_PARAGRAPH_\nTysk vin er delt opp i 4 klassifikasjoner: Deutscher Tafelwein, Deutscher Landwein, Qualit\xc3\xa4tswein bestimmter Anbaugebiete (QbA) og Pr\xc3\xa4dikatswein.'